पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बिगड़ते हालत को देख मंडल रेल प्रशासन ने ट्रेन की 10 बाेगियों को आइसोलेशन वार्ड के रूप में विकसित किया है। समस्तीपुर में चार व रक्सौल में ट्रेन की छह बोगी को तैयार स्थिति में रखा गया है। ताकि जरूरत पर कोविड मरीजों के इलाज के लिए इसका उपयोग किया जा सके। एक बोगी में 16 मरीजों को रखने की व्यवस्था की गई है। मीडिया प्रभारी सरस्वती चंद्र ने बताया कि रेलवे मंत्रालय के आदेश के बाद मंडल प्रशासन द्वारा इसे तैयार किया गया है। बोगी को तैयार स्थिति में रखा गया है।
जरूरत पड़ने पर जिला प्रशासन के लोग अपने हिसाब से इसका उपयोग कर सकेंगे। उन्होंने कहा कि जरूरत पड़ने पर और भी बोगी का उपयोग आइसोलेशन वार्ड के रूप में किया जा सकेगा। गौरतलब है कि गत वर्ष भी 10 ट्रेन की बोगियों को आइसोलेशन वार्ड के रूप में विकसित किया गया था। हालांकि बोगी में मरीजों को नहीं रखा गया था। समस्तीपुर में 64 मरीजों का इलाज हो सकेगा, जबकि रक्सौल में 96 मरीजों का उपचार हो सकेगा।
एक बोगी में 16 मरीजों का हो सकेगा इलाज, सोशल डिस्टेंसिंग भी रहेगी
ट्रेन की एक बोगी में 16 मरीजों के इलाज की व्यवस्था की गई है। ताकि मरीजों के बीच छह फीट की दूरी बनी रहे। बोगी के अंदर कूड़ा फेंकने के लिए तीन-तीन डस्टबिन भी रखा गया था। अगर इस बोगी में मरीज को रखा जाता है तो वहां ऑक्सीजन आदि की व्यवस्था जिला प्रशासन को करनी होगी। रेलवे सिर्फ ट्रेन की बोगी उपलब्ध कराएगी। समस्तीपुर में ट्रेन की चार बोगी को आइसोलेशन कोच के रूप में विकसित किया गया है, जिसे तैयार स्थिति में सीक लाइन में रखा गया है। इन बोगियों को 64 मरीजों का उपचार हो सकेगा। वहीं रक्सौल में 6 बोगी को तैयार स्थिति में रखा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn